Pokyny k vyplneniu žiadosti konečného prijímateľa o zúčtovanie predfinancovaní a/alebo refundáciu v rámci blokového grantu

Všeobecne

Žiadosť konečného prijímateľa o zúčtovanie predfinancovaní a/alebo refundáciu vypĺňa len ten konečný prijímateľ, ktorému zo zmluvy o poskytnutí NFP vyplýva používanie systému predfinancovania. Konečný prijímateľ vypĺňa túto žiadosť po skončení každého reportovacieho obdobia a predkladá ju spolu s čiastkovou PIR.  

•	Konečný prijímateľ vyplní formulár žiadosti o zúčtovanie predfinancovaní  a/alebo refundáciu za predpokladu, že podpísal so sprostredkovateľom zmluvu o poskytnutí nenávratného finančného príspevku (NFP).
•	Žiadosť sa vyplňuje elektronicky, rukou vyplňované žiadosti nebudú akceptované.
•	Žiadosť sa vyhotovuje vždy v dvoch origináloch, pričom jeden originál zostáva u konečného prijímateľa a druhý predkladá sprostredkovateľovi.
•	Všetky údaje uvedené v žiadosti musia byť v súlade so zmluvou o poskytnutí NFP. 
•	Všetky číselné údaje musia byť uvedené na 2, resp. 3 desatinné miesta v závislosti od toho, ako je dané pole nastavené vo formulári žiadosti.
•	Konečný prijímateľ vkladá vždy povinné číselné údaje v sekciách 2 až 7 do polí, ktoré sú zvýraznené žltou farbou. 
•	Konečný prijímateľ nevkladá žiadne číselné údaje v sekciách 2 až 7 do polí, ktoré sú vyznačené zelenou farbou.
•	V sekciách 2 až 7 môže konečný prijímateľ vypĺňať nepovinné (bezfarebné) polia.  Bezfarebné polia v sekciách 2 až 7 vypĺňa konečný prijímateľ len vtedy, ak to od neho vyžaduje sprostredkovateľ. KP/PP v prípade požiadavky SP doplní sumy na relevantných zdrojoch NFP: „FM EHP“, „NFM“, „ŠR-FM EHP“ a „“ŠR-NFM“ s pomocou percentuálnych podielov uvedených v sekcii 2.    
•	V prípade, ak konečný prijímateľ určitú časť žiadosti nevyplňuje, príslušné políčko ostane prázdne.
•	Konečný prijímateľ vytlačí vždy len tie strany, ktoré vyplnil. Stranu vyplnenú na úrovni sprostredkovateľa, vytlačí sprostredkovateľ. 
•	Konečný prijímateľ postupuje žiadosť sprostredkovateľovi v papierovej (1 originál) aj v elektronickej forme. 
•	Konečný prijímateľ vkladá číselné údaje v jednotlivých poliach v tej mene,  ktorá je pre dané pole prednastavená. 
•	Sprostredkovateľ pri spracovaní formuláru vyberá v sekcii 10 vždy 1 zo 4 predvolených možností, ktoré mu formulár v danom poli ponúkne. 

Sprostredkovateľ žiadosť KP: 	Schvaľuje	
	Schvaľuje v zníženej sume	
	Pozastavuje schvaľovanie	
	Zamieta	

Upozornenia: 
I 	Z dôvodu nesprávneho, neúplného alebo nedostatočného vyplnenia predpísaných polí v sekcii 1 (Identifikácia KP), 2 (Identifikácia podprojektu) môže byť platba konečnému prijímateľovi zamietnutá. Z dôvodu nesprávneho, neúplného alebo nedostatočného vyplnenia predpísaných polí 3 (Finančná identifikácia) žiadosti alebo v prípade chýbajúceho podpisu alebo odtlačku pečiatky v sekcii 9 (čestné vyhlásenie KP) bude zúčtovanie a platba konečnému prijímateľovi zamietnutá.

II	V prípade, ak konečný prijímateľ uvedie nesprávne informácie v sekcii 4 (Identifikácia žiadosti a zúčtovacieho obdobia), 5 (Zúčtovanie poskytnutých predfinancovaní) a 6 (Suma žiadaných prostriedkov formou refundácie), 7 (OOV) a 8 (Zoznam príloh), SP nie je z dôvodu uvedeného pochybenia oprávnený, žiadosť zamietnuť, neschváliť alebo pozastaviť. SP upozorní konečného prijímateľa na uvedený nedostatok v elektronickej alebo písomnej komunikácii s konečným prijímateľom. 

1 Identifikácia konečného prijímateľa (KP)

•	KP uvádza v každej žiadosti o platbu základné identifikačné údaje KP: 
-	v prípade právnickej osoby: názov a sídlo, IČO, DIČ, IČ DPH
-	v prípade fyzickej osoby: meno, priezvisko a adresu, IČ DPH
•	KP uvedie aj kontaktnú osobu, telefón, fax, e-mail. Konečnému prijímateľovi sa odporúča uvádzať telefonický a mailový kontakt na 2 osoby. 

2 Identifikácia podprojektu podprojektu

•	KP uvedie názov podprojektu a identifikačné číslo podprojektu v súlade so zmluvou o poskytnutí NFP.
•	KP uvedie dátum začiatku oprávnenosti výdavkov v súlade so zmluvou o poskytnutí NFP (napr. 01.07.2009).
•	KP uvedie dátum ukončenia oprávnenosti výdavkov v súlade so zmluvou o poskytnutí NFP (napr. 30.04.2011).
•	KP uvedie vo vyžltených poliach percentuálny podiel všetkých 5 zdrojov: FM EHP – prostriedky z rozpočtu donorských štátov, FM EHP – spolufinancovanie zo ŠR,  NFM – prostriedky z rozpočtu donorských štátov, NFM – spolufinancovanie zo ŠR, vlastné zdroje KP na COV v zmysle zmluvy o poskytnutí NFP. 
Príklad: COV predstavujú 100 EUR, podprojekt je spolufinancovaný z oboch finančných mechanizmov v rovnakom pomere, KP získava 90 % COV formou NFP, pričom spolufinancovanie zo ŠR je 15% NFP:  

Percentuálny podiel zdroja na celkových oprávnených výdavkoch	FM EHP	38,250%	Percentuálny podiel zdroja na NFP	FM EHP	42,50%	
	NFM	38,250%		NFM	42,50%	
	ŠR - FM EHP	6,750%		ŠR - FM EHP	7,50%	
	ŠR - NFM	6,750%		ŠR - NFM	7,50%	
	Vlastné zdroje KP	10,000%	 	

3 Finančná identifikácia účtu pre prostriedky financovania podprojektu  

•	KP identifikuje bankový účet pre prostriedky financovania podprojektu: predčíslie, číslo účtu, kód banky a IBAN v zmysle zmluvy o poskytnutí NFP, resp. jej dodatkov. Políčko IBAN je povinné iba pri cezhraničných prevodoch.
•	KP uvedie údaj o zostatku finančných prostriedkov na bankovom účte, ktorý musí korešpondovať s prílohou žiadosti – výpis z bankového účtu. Výpis z bankového účtu je vygenerovaný k poslednému dňu reportovacieho obdobia zúčtovaného v čiastkovej PIR, resp. najneskôr ku dňu schválenia žiadosti na úrovni KP. Polia týkajúce sa zostatku prostriedkov na bankovom účte sú povinné len vtedy, ak to od KP vyžaduje sprostredkovateľ.  

4 Identifikácia žiadosti a zúčtovacieho obdobia

Do poľa „Identifikačné číslo žiadosti“ vkladá KP číslo tak, aby prvé dve číslice identifikovali kalendárny rok a nasledovné tri číslice poradové číslo žiadosti od začiatku realizácie podprojektu. KP započítava do poradia žiadosti aj predložené žiadosti o zúčtovanie predfinancovaní;

Príklad: Ak KP v rámci roka 2009 predkladá žiadosť o predfinancovanie, pričom od začiatku realizácie IP (v roku 2009 alebo skôr) už predložil 1 žiadosť o predfinancovanie a 1 žiadosť o zúčtovanie poskytnutých predfinancovaní, súčasné identifikačné číslo je „09003“.

5 Zúčtovanie poskytnutých predfinancovaní

•	Výstupom z tejto sekcie je prehľad prostriedkov poskytnutých počas zúčtovaného reportovacieho obdobia.  
•	KP, ktorý uzavrel zmluvu o poskytnutí NFP v mene SKK, uvedie v riadku A-SKK sumu COV v súlade so zmluvou o poskytnutí NFP na dve desatinné miesta v mene SKK. KP následne prepočíta uvedené sumy na menu EUR v riadku A-EUR s použitím konverzného kurzu. KP použije pri výpočte podielu jednotlivých zdrojov na COV, resp. na NFP vždy percentuálne pomery uvedené v sekcii 2 formuláru. 
•	KP, ktorí uzavreli zmluvu o poskytnutí NFP v mene EUR (po 1.1.2009), resp. KP s ktorým sprostredkovateľ uzavrel dodatok k zmluve o poskytnutí NFP, nevypĺňa riadok A – SKK, ale iba riadok A-EUR. V riadku A – EUR KP uvedie  sumu COV v súlade so zmluvou o poskytnutí NFP/s dodatkom na dve desatinné miesta v mene EUR. Suma uvedená v stĺpci „NFP spolu“ (zdroje: FM EHP, NFM, ŠR - FM EHP, ŠR – NFM) predstavuje 100% prostriedkov, ktoré môže KP po splnení podmienok uvedených v zmluve o poskytnutí NFP získať od sprostredkovateľa na realizáciu podprojektu. 
•	KP v riadku B uvedie sumu prostriedkov, ktoré mu boli pripísané od sprostredkovateľa počas reportovacieho obdobia na osobitný účet, pričom KP uvedie aj zodpovedajúcu sumu predstavujúcu spolufinancovanie z vlastných zdrojov. KP do riadku B nezapočíta sumu prostriedkov, ktoré žiadal počas reportovacieho obdobia prostredníctvom žiadostí o predfinancovanie, ale neboli mu pripísané na účet počas reportovacieho obdobia.   
•	V riadku C postupuje KP nasledovne:
a)	ak mu boli všetky prostriedky pripísané na účet po 1.1.2009, uvádza v riadku C sumu prostriedkov pripísaných na osobitný účet odo dňa platnosti a účinnosti zmluvy o poskytnutí NFP až po deň podpisu predkladanej žiadosti zo strany KP. 
b)	ak mu boli prostriedky pripísané na účet pred 31.12.2009 aj po 1.1.2009, v riadku C uvedie súčet sumy prostriedkov, ktoré KP získal pred 1.1.2009 po prepočítaní konverzným kurzom a sumy prostriedkov pripísaných na osobitný účet od 1.1.2009 až po deň podpisu predkladanej žiadosti zo strany KP v mene EUR. KP v prípade využívania kombinácie viacerých systémov financovania (predfinancovanie a refundácia) vypočíta tento údaj ako súčet platieb, ktoré mu boli doposiaľ poskytnuté všetkými systémami financovania (všetky predfinancovania aj refundácie spolu). 

Riadky D-SKK a D-EUR sa viažu na reportovacie obdobia čiastkovej PIR, ktorá je v prílohe žiadosti o zúčtovanie 
•	Riadok D-SKK vypĺňa len ten KP, ktorý k žiadosti o zúčtovanie poskytnutých predfinancovaní a/alebo refundáciu predkladá čiastkovú PIR za obdobie pred 1.1.2009. KP uvedie nezaokrúhlenú sumu výdavkov v zhode z účtovnými dokladmi, ktoré sú prílohou čiastkovej PIR a nie zaokrúhlenú sumu uvedenú v čiastkovej PIR, ak čiastková PIR zaokrúhľuje sumy na menej ako dve desatinné miesta. KP, ktorý nedokladuje žiadne oprávnené výdavky vzniknuté v mene SKK, nevypĺňa riadok D-SKK ale len priamo D-EUR.  
•	Riadok D-EUR vypĺňa KP, ktorý predkladá čiastkovú PIR za obdobie pred 1.1.2009 aj po 1.1.2009, resp. len od 1.1.2009. KP uvedie súčet sumy uvedenej v riadku D-SKK (v prípade ak KP riadok D-SKK vypĺňal) po prepočítaní konverzným kurzom a sumy výdavkov deklarovanej v predmetnom reportovacom období priamo v mene EUR. KP nevkladá do riadku D-EUR zaokrúhlené sumy uvedené v čiastkovej PIR, ale nezaokrúhlené sumy v zmysle účtovných dokladov, ktoré sú podkladom pre  vyplnenie PIR. 
Riadky E-SKK a E-EUR sa viažu na všetky doposiaľ predložené čiastkové PIR. 
•	V riadku E-SKK uvedie KP sumu všetkých zúčtovaných oprávnených výdavkov za obdobie od prvého dňa oprávnenosti výdavkov vyplývajúceho zo zmluvy o poskytnutí NFP až po 31.12.2008 v mene SKK. KP, ktorému nevznikli žiadne oprávnené výdavky pred 1.1.2009 riadok E-SKK nevypĺňa, 
•	KP uvedie v riadku E-EUR sumu všetkých zúčtovaných oprávnených výdavkov za obdobie od prvého dňa oprávnenosti výdavkov vyplývajúceho zo zmluvy o poskytnutí NFP až po deň podpisu predkladanej žiadosti o zúčtovanie predfinancovaní a/alebo refundáciu zo strany KP, pričom použije sumy oprávnených výdavkov vrátane vlastných zdrojov na základe účtovných dokladov a nie zaokrúhlené sumy uvedené v čiastkovej PIR. 
•	KP skontroluje sumu prostriedkov v riadku F, ktorú formulár vypočítal ako rozdiel kumulatívnej sumy poskytnutých prostriedkov a kumulatívnej sumy zúčtovaných oprávnených výdavkov. 
•	KP v riadku G skontroluje, či percentuálny podiel sumy zúčtovaných oprávnených výdavkov (vrátane predmetného reportovacieho obdobia) na celkovej sume oprávnených výdavkov vyplývajúcej zo zmluvy o poskytnutí NFP v rozmedzí 0% až 100 %. 

6 Suma žiadaných prostriedkov formou refundácie

Výstupom z tejto sekcie je suma oprávnených výdavkov realizovaných KP počas zúčtovaného obdobia nad rámec prostriedkov, ktoré získal od sprostredkovateľa systémom predfinancovania. 
•	Riadok H-SKK vypĺňa len KP, ktorý refunduje výdavky vzniknuté pred 1.1.2009. V riadku H-SKK uvedie sumu oprávnených výdavkov investičného aj neinvestičného charakteru, ktoré nežiadal prostredníctvom žiadostí o predfinancovanie ani prostredníctvom refundácie, v mene SKK na 2 desatinné miesta.
•	KP uvedie v riadku H-EUR súčet tej sumy oprávnených výdavkov, ktoré KP vznikli pred 1.1.2009 (riadok H-SKK) prepočítaných konverzným kurzom a sumy výdavkov, ktoré realizoval po 1.1.2009, resp. sumu oprávnených refundovaných výdavkov vzniknutých od 1.1.2009.
KP nepoužije v poliach H-SKK a H-EUR zaokrúhlené sumy uvedené vo formulári čiastkovej PIR, ale nezaokrúhlené deklarované sumy uvedené v účtovných dokladoch.

7 Odhad očakávaných výdavkov

KP vkladá v rámci OOV len sumu celkových oprávnených výdavkov, ktorých vznik predpokladá počas aktuálneho reportovacieho obdobia. Princípom OOV je poskytnutie informácie pre NKB a PO o budúcej potrebe finančných prostriedkov. Výstupom tejto sekcie je informácia o čo najaktuálnejšej očakávanej potrebe prostriedkov na úrovni KP. OOV sa z uvedeného dôvodu nemusí zhodovať s predpokladanou sumou prostriedkov uvedenou pre dané reportovacie obdobie v PIP. 

8 Zoznam príloh

V prípade potreby je v právomoci KP vložiť ďalšie riadky do tejto sekcie v zmysle aktuálnej Príručky. KP priloží k žiadosti o zúčtovanie predfinancovaní a/alebo refundáciu vždy čiastkovú PIR. Suma prostriedkov žiadaná formou refundácie nebude vyplatená bez predloženia čiastkovej PIR za reportovacie obdobie, v ktorom refundované výdavky vznikli. 

9 Čestné vyhlásenie KP

•	Štatutárny orgán KP, resp. ním splnomocnená osoba potvrdí žiadosť odtlačkom pečiatky a vlastným podpisom.
•	Pracovník KP vytlačí len tie strany žiadosti o platbu, ktoré sú vyplnené na úrovni KP.

10 Čestné vyhlásenie sprostredkovateľa

Vypĺňa a tlačí len sprostredkovateľ
•	Sprostredkovateľ v riadku J uvedie sumu zúčtovaných prostriedkov KP, ktorá bola schválená na úrovni SP v členení na vlastné zdroje a NFP, pričom uvádza aj relevantné zdroje v rámci NFP. 
•	Sprostredkovateľ v riadku K uvedie sumu prostriedkov, ktoré boli KP pripísané na osobitný účet a KP poskytnuté a neboli zúčtované v tejto žiadosti o zúčtovanie a/alebo refundáciu v členení na vlastné zdroje a NFP, pričom uvádza aj relevantné zdroje v rámci NFP.
•	Sprostredkovateľ následne v riadku L uvedie ním schválenú oprávnenú výšku výdavkov KP žiadaných formou refundácie podľa jednotlivých 5 zdrojov tvoriacich COV. 
•	Sprostredkovateľ na základe overenia žiadosti, schváli, zníži o sumu neoprávnených výdavkov, pozastaví schvaľovanie žiadosti, neschváli. 
•	Sprostredkovateľ v prípade zníženia žiadosti (suma zúčtovaných prostriedkov alebo suma žiadaných prostriedkov formou refundácie), pozastavenia schvaľovania alebo neschválenia uvedie aj dôvody takéhoto postupu. 
•	Sprostredkovateľ zasiela informáciu KP o schválení/schválení v zníženej sume, pozastavení, resp. neschválení žiadosti minimálne v elektronickej forme. 
•	Štatutárny orgán SP, resp. ním splnomocnená osoba potvrdí žiadosť odtlačkom pečiatky a vlastným podpisom.